Okresná prokuratúra Nitra 
Damborského 1, 949 99 Nitra 1

Sp. zn. : 3 Pv 340/13/4403	Nitra, 12.3.2015
EEČ : 2-32-36-2015

U Z N E S E N I E

Trestná vec:	obvinený XXXXX  
Prečin:	Výtržníctvo podľa § 364 odsek 1 písmeno a, odsek 2 písmeno b, písmeno c Trestného zákona číslo 300/2005 Zbierky zákonov v znení zákona číslo 334/2012 Zbierky zákonov (ďalej len "Trestný zákon")

Rozhodol: 	prokurátor Okresnej prokuratúry Nitra
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Nitra zo dňa 22.1.2014, spisová značka 3 Pv 340/13/4403, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Trestné stíhanie bolo proti obvinenému vedené pre prečin výtržníctvo podľa § 364 odsek 1 písmeno a), odsek 2 písmeno b), písmeno c) Trestného zákona na tom skutkovom základe, že dňa 18.04.2013 v čase asi o 17.00 hod. v obci XXXXX na detskom ihrisku pri budove Materskej školy pristúpil k maloletej XXXXX, nar. XXXXX, trvale bytom XXXXX XXXXX, ktorej zobral bicykel a išiel sa na ňom bicyklovať a po chvíli sa vrátil a v prítomnosti maloletej XXXXX, nar. 11.04.2003 fyzicky napadol maloletú XXXXX, nar. XXXXX, trvale bytom XXXXX XXXXX, tým spôsobom, že ju päsťou udrel do oblasti chrbta, následne s nájdenou drevenou palicou udrel do oblasti ľavého stehna maloletú XXXXX, nar. XXXXX, trvale bytom XXXXX XXXXX, a potom zhodil na zem maloletú poškodenú XXXXX, nar. XXXXX, trvale bytom XXXXX XXXXX, ktorú viac krát kopol nohou do oblasti brucha, krku a nôh, čím jej svojim konaním spôsobil podľa znaleckého posudku pomliaždenie prednej brušnej steny v oblasti pupka a odreninu pravej strany krku s dobou liečenia a práceneschopnosti do 7 dní.

Uznesením prokurátora Okresnej prokuratúry Nitra zo dňa 22.1.2014, spisová značka 3 Pv 340/13/4403, bola určená obvinenému skúšobná doba v trvaní 12 mesiacov.
Odôvodnenie:
Policajt OR PZ v Nitre uznesením ČVS: ORP-985/VZ-NR-2013 zo dňa 17.05.2013 podľa § 199 odsek 1 Trestného poriadku začal trestné stíhanie a následne uznesením ČVS: ORP-858/OVK-NR-2013 zo dňa 17.06.2013 podľa § 206 odsek 1 Trestného poriadku vzniesol obvinenie ml. XXXXX pre prečin výtržníctvo podľa § 364 odsek 1 písmeno a), odsek 2 písmeno b), c) Trestného zákona a prečin ublíženie na zdraví podľa § 156 odsek 1 Trestného zákona v jednočinnom súbehu na skutkovom základe uvedenom vo výrokovej časti uznesenia. 
Uznesením tunajšej prokuratúry zo dňa 22.1.2014, ktoré nadobudlo právoplatnosť dňa 31.1.2014, bolo podľa § 216 odsek 1 Trestného poriadku podmienečne zastavené trestné stíhanie obvineného so skúšobnou dobou 12 (dvanásť) mesiacov.
	Po uplynutí skúšobnej doby boli vyžiadané správy o správaní obvineného ml. XXXXX, pričom bolo zistené, že obvinený počas skúšobnej doby nemá žiadny  záznam v evidencii priestupkov, nedopustil sa trestného činu a v odpise registra trestov po zázname o podmienečnom zastavení trestného stíhania v tejto trestnej veci nemá iný záznam, v súčasnosti nie je trestne stíhaný, ani v skúšobnej dobe nebol trestne stíhaný, podľa správy školy nemal zníženú známku zo správania, jeho správanie bolo štandardné, neboli riešené žiadne výchovné problémy, podľa správy ÚPSVaR Nitra, OSVaR, OSODaSK nemal problémy so školskou dochádzkou ani s problémovým správaním ani v skúšobnej dobe ani v súčasnosti. 
	Podľa § 217 odsek 1 Trestného  poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie. 
Na základe vyššie uvedených skutočností a citovaných zákonných ustanovení bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať na Okresnej prokuratúre Nitra do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Martin Ďurík
prokurátor